b'\n_START_ARTICLE_\nJulija Potr\xc4\x8d\n_START_SECTION_\nIzobrazba\n_START_PARAGRAPH_\nLeta 2004 je diplomirala je iz angle\xc5\xa1kega jezika in primerjalne knji\xc5\xbeevnosti na Filozofski fakulteti v Ljubljani. Dne 7.5.2010 pa je tudi magistrirala na Filozofski fakulteti v Ljubljani, smer Ameri\xc5\xa1ke \xc5\xa1tudije. Njen naslov magistrskega dela je:\xc2\xa0\xc2\xbbKratka zgodba Williama Faulknerja.\xc2\xab\xc2\xa0Zdaj pou\xc4\x8duje fin\xc5\xa1\xc4\x8dino na Filozofski fakulteti v Ljubljani, njen trenutni projekt je u\xc4\x8denje estonskega jezika.\n_START_SECTION_\nDelovne izku\xc5\xa1nje\n_START_PARAGRAPH_\nOd leta 2001 do septembra 2006 je sodelovala z zalo\xc5\xbebo DZS pri pripravi Velikega angle\xc5\xa1ko-slovenskega slovarja. Kot zunanja sodelavka je delala na prvi fazi slovarja in kasneje na redaktorski fazi. Leta 2005 je prav tako sodelovala pri pripravi \xc5\xbeepnega slovensko-angle\xc5\xa1kega slovarja za zalo\xc5\xbebo DZS.\n_START_SECTION_\nNagrade, priznanja, \xc5\xa1tipendije\n_START_PARAGRAPH_\nLeta 2010 je prejela priznanje za mlado prevajalko za prevod kratkoprozne zbirke Skrivali\xc5\xa1\xc4\x8da Petrija Tamminena, ki jo podeljuje Dru\xc5\xa1tvo slovenskih knji\xc5\xbeevnih prevajalcev. Aprila oz. maja 2009 je dobila tudi dvomese\xc4\x8dno rezidenco in \xc5\xa1tipendijo za pisatelje, pesnike, prevajalce in umetnike v vili Saari na Finskem (za prevod romana Rde\xc4\x8da knjiga lo\xc4\x8ditve Pirkko Saisio). Rezidenco podeljuje finski sklad Kone.'